**Obrazloženje godišnjeg izvještaja o izvršenju Proračuna Općine Bibinje za 2020. godinu**

**Uvod**

Odredbom članka 110. Zakona o proračunu ( „Narodne novine“ br. 87/08, 136/12, 15/15) te članka 16. Pravilnika o polugodišnjem i godišnjem izvještaju o izvršenju proračuna ( „Narodne novine“ br. 24/13, 102/17, 01/20) utvrđena je obveza načelnika da podnese predstavničkom tijelu (predsjednici Općinskog vijeća) godišnji izvještaj o izvršenju proračuna. Na sam sadržaj godišnjeg izvještaja o izvršenju proračuna primjenjuju se odredbe članka 108. Zakona o proračunu i članka 4. Pravilnika o polugodišnjem i godišnjem izvještaju o izvršenju proračuna. Nadalje,člankom 52. St. 1. Zakona o proračunu utvrđuje se obveza uplate vlastitih prihoda proračunskih prihoda proračunskih korisnika u proračun jedinica lokalne i područne (regionalne) samouprave. Stavak 3. istog članka propisuje i mogućnost da se Odlukom o izvršavanju proračuna odredi i izuzeće od uplate u proračun. No ostaje obveza mjesečnog izvještavanja o naplati i korištenju vlastitih i namjenskih prihoda i primitaka.

|  |
| --- |
| **Dakle ,bez obzira imaju li jedinice sustave riznica ili ne odnosno propišu li izuzeće obveze uplate vlastitih i namjenskih prihoda i primitaka u proračun ,obvezne su uključiti vlastite i namjenske prihode i primitke svih proračunskih korisnika u proračun jedinice lokalne i područne (regionalne) samouprave** |

Proračun JLPRS sastoji se od općeg, posebnog dijela, obrazloženja te plana razvojnih programa.

Posebni dio sastoji se od plana rashoda i izdataka proračuna i proračunskih korisnika iskazanih po vrstama, raspoređenih u programe koji se sastoje od aktivnosti i projekata.

Financijski plan proračunskih korisnika čine prihodi i primici, te rashodi i izdaci raspoređeni u programe koji se sastoje od aktivnosti i projekata i obuhvaćaju sve izvore financiranja.

Iz navedenog proizlazi obveza uključivanja svih prihoda i primitaka, rashoda i izdataka proračunskih korisnika u proračun JLPRS. U našem slučaju to bi značilo da je nužno u izvještaj o izvršenju proračuna uključiti našeg proračunskog korisnika Dječji vrtić Leptirić sa svojim cjelokupnim prihodima i rashodima.

**Prihodi poslovanja**

Ostvareni prihodi poslovanja iznose 13.946.369 kn što je 2,5% više u odnosu na izvorni plan 2020. godine. Ostvareni prihodi od poreza u 2020. godini iznose 8.385.805 kn, što je 103,91% izvornog plana. Porez na dohodak iznosi 6.409.502 kn, porezi na imovinu 1.847.998 kn te porezi na robu i usluge 128.287 kn. Imamo povećanje prihoda u odnosu na plan kod poreza na dohodak koji je planiran u manjem iznosu zbog gospodarske krize te mjera Vlade RH za pomoć gospodarstvu koje obuhvaćaju oslobođenje i odgodu plaćanja poreza na dohodak te povećanje kod poreza na imovinu zbog veće naplate poreza na kuću za odmor i poreza na promet nekretnina pred sam kraj godine. Pomoći iz inozemstva i od subjekata unutar općeg proračuna iznose 1.831.313 kn što je 102,61% izvornog plana. Kapitalne pomoći od institucija i tijela EU ostvarene su u iznosu od 112.154 kn za nabavu opreme za pristupne točke bežičnog interneta. Tekuće pomoći iz drugih proračuna ostvarene su u iznosu od 503.029 kuna a odnose na državne pomoći u iznosu od 437.279 kuna i pomoći iz županijskog proračuna u iznosu od 65.750 kuna. Pomoći iz državnog proračuna odnose na financiranje projekta ispunjenije djetinjstvo u iznosu od 67.465 kuna, sufinanciranje sanacije i asfaltiranje cesta u iznosu od 82.500 kuna te kompenzacijske mjere u iznosu od 287.313 kune. Tekuće pomoći županijskog proračuna odnose se na sufinanciranje sanacije školjere u iznosu od 50.000,00 kuna i za naknadu pomoći za ogrjev u iznosu od 15.750 kuna. Tekuće pomoći izravnanja za decentralizirane funkcije (vatrogastvo) ostvarene su u iznosu od 647.069 kuna. Tekuće pomoći proračunskom korisniku iz državnog proračun ostvarene su u iznosu od 9.760 kuna. Tekuće pomoći temeljem prijenosa EU sredstava ostvarene su u iznosu od 559.301 kunu a odnose na financiranje projekta druga smjena – ispunjenije djetinjstvo u iznosu od 522.188 kuna i projekta Zaželi u iznosu od 37.113 kune. Prihode od imovine ostvareni su iznosu od 1.084.850 što je 98,62% izvornog plana a odnose se na prihode od financijske imovine u iznosu od 511 kuna i prihodi od nefinancijske imovine u iznosu od 1.084.339. Prihode od financijske imovine čine prihodi od kamata na oročena sredstva u iznosu od 76 kn i zateznih kamata u iznosu od 435 kn. Prihode od nefinancijske imovine čine prihodi od koncesija (462.390 kn), prihodima od zakupa i iznajmljivanja imovine (107.294 kn), naknada za korištenje nefinancijske imovine (452.403 kn) te ostali prihodi od nefinancijske imovine (62.252 kn). Prihodi od nefinancijske imovine ostvareni su u iznosu od 80,06% izvornog plana. Ostvareni prihodi upravnih i administrativnih pristojbi, pristojbi po posebnim propisima i naknadama iznose 2.459.184 kn ili 97,55% izvornog plana. Prihodi od boravišne pristojbe ostvareni su u iznosu od 121.989 kn, prihodi od prodaje 42.324 kune, prihodi od sufinanciranje katastarske izmjere ostvareni su u iznosu od 248.205 kn te komunalni doprinos 778.680 kn i komunalna naknada 1.267.190 kn. Ostvareni prihodi od prodaje proizvoda i robe te pruženih usluga ostvareni su u iznosu od 131.297 kn, a odnose se na prihode od naplate boravka djece u vrtiću u iznosu od 103.410 kuna te usluge za naplatu naknade za uređenje voda u iznosu od 27.887 kuna. Ostali nespomenuti prihodi iznose 53.920 kuna, bilježimo razvidno povećanje ovih prihoda u odnosu na plan 2020. zbog otpisa zastarjelih obveza koje su se priznale kao prihod.

**Prihodi od prodaje nefinancijske imovine**

Prihodi od prodaje nefinancijske imovine iznose 949.565 kn što je 99,95% u odnosu na izvorni plan 2020. godine a odnose se na prihode prodaje zemljišta u poslovnoj zoni Lonići.

**Rashodi poslovanja**

Ostvareni rashodi poslovanja iznose 11.907.624 kn što je 97,68 % izvornog plana 2020. godine. Rashodi za zaposlene odnose se na plaće zaposlenika Općine Bibinje i dječjeg vrtića Leptirić a iznose 2.369.122 kn što je 97,68 % izvornog plana. Naknade troškova zaposlenima iznose 38.119 kn što je 75,56 % izvornog plana. Kod projekta Podrškom za njih nisu ostvareni planirane naknade troškova zaposlenima. Rashodi naknade troškova zaposlenima odnose se na troškove službenih putovanja 2.780 kn, naknada za prijevoz 7.948 kn i stručno usavršavanje zaposlenika 27.391 kn. Odstupanje od plana se odnosi na nerealizirane rashode projekta Podrškom za njih. Rashodi za materijal i energiju iznose 732.914 kn što je 99,13% izvornog plana. Rashodi za materijal i energiju odnose se na uredski materijal 75.297 kn, materijal i sirovine 130.030 kn, energiju 394.039 kn, materijal za investicijsko održavanje 3.762 kn i sitan inventar 129.786 kn. Rashodi za usluge iznose 4.019.088 kn što je 97,36% izvornog plana. Odnose se na usluge telefona pošte i prijevoza 79.814 kn, usluge tekućeg investicijskog održavanja 2.456.486 kn, usluge promidžbe i informiranja 76.982 kn, komunalne usluge 315.024 kn, zakupnine i najamnine 116.413 kn, zdravstvene i veterinarske usluge 16.449 kn, intelektualne i osobne usluge 818.484 kn, računalne usluge 37.288 kn i ostale usluge 93.148 kn. Odstupanje od plana odnosi se na nerealizirane usluge JUO-a, usluga za održavanje nerazvrstanih cesta te smanjenje usluga za rad reciklažnog dvorišta. Ostali nespomenuti rashodi poslovanja iznose 267.475 kn što je 83,24 % izvornog plana. Ostali nespomenuti rashodi poslovanja odnose se na naknade za rad predstavničkog tijela 60.036 kn, premije osiguranja 20.065 kn, reprezentaciju 30.576 kn, članarine 15.000 kn, pristojbe i naknade 133.749 kn i ostali nespomenuti rashodi poslovanja 8.049 kn. Odstupanje se odnosi jer nije korištena proračunska pričuva u iznosu od 50.000 kuna. Financijski rashodi ostvareni su u iznosu od 90.177 kn ili 99,06% izvornog plana, a odnose se najviše na otplatu kamate kredita (66.433 kn), a ostatak otpada na usluge platnog promet i zatezne kamate (23.744 kn). Subvencije trgovačkim društvima u javnom sektoru iznose 44.154 kn a odnose se na subvencije trgovačkom društvu Odvodnja Bibinje-Sukošan. Pomoći unutar opće države iznose 1.080.719 kn a odnose se na sufinanciranje rada Javne vatrogasne postrojbe Zadar. Odstupanje se odnosi na razliku decentraliziranih sredstava. Tekuće pomoći proračunskim korisnicima drugih proračuna iznose 171.902 kn a odnose se na financiranje dodatne nastave OŠ Stjepana Radića Bibinje i pomoći zdravstvenim ustanovama. Naknade građanima i kućanstvima iznose 1.321.973 kn ili 97,53% izvornog plana, a odnose na socijalne pomoći u vidu jednokratne financijske pomoći (102.313 kn), pomoći obitelji poginulih hrvatskih branitelja (5.000 kn), stipendija i školarina (351.000 kn), potpori obitelji za novorođenčad (255.000 kn), potpori za djelovanje vrtića 257.400 kn, potpori za sufinanciranje cijene prijevoza autobusa (54.000 kn), sufinanciranje udžbenika 229.197 kn, naknade za ogrjev 15.750 kn te naknadi za korištenje školske dvorane, sufinanciranju dječjeg vrtića za djecu sa posebnim potporama i ostalim naknadama iz proračuna u iznosu od 52.313 kn. Ostali rashodi iznose 1.771.981 kn ili 98,50% izvornog plana, a odnose se na tekuće donacije u iznosu 675.676 kn za redovito financiranje sportskih klubova, kulturnih i socijalnih udruga te na kapitalne pomoći trgovačkom društvu Odvodnja Bibinje-Sukošan u iznosu od 646.305 kn i trgovačkom društvu Bibinjac d.o.o u iznosu od 450.000,00 kn.

**Rashodi za nabavu nefinancijske imovine**

Rashodi za nabavu nefinancijske imovine ostvareni su u iznosu od 2.058.071 kn, odnosno 97,30 % izvornog plana. Zemljište je ostvareno u iznosu od 29.131 kn što je 100 % izvornog plana a odnosi na kupnju zemljišta za proširenje cesta. Licence su ostvarene u iznosu od 4.462 kn odnosno 89,24% izvornog plana. Građevinski objekti u 2020. godini su ostvareni u iznosu od 1.245.670 kn što je 99,58% izvornog plana. Građevinski objekti se odnose na izgradnju poslovnih objekata u iznosu od 118.609 kn, izgradnju cesta u iznosu od 627.226 kn te na izgradnju ostalih građevinskih objekata u iznosu od 499.835 kuna. Postrojenja i oprema u 2020. godini ostvareni su u iznos od 155.913 kn što je 79,06% izvornog plana a odnosi se na nabavu uredske opreme i namještaja u iznosu od 14.050 kn, komunikacijske opreme u iznosu od 115.418 kn, opreme za održavanje i zaštitu u iznosu od 11.345 kn, uređaja oprema i strojeva za ostale namjene u iznosu od 15.100 kn. Odstupanje od plana se odnosi na nabavu opreme za dječji vrtić Leptirići koja će se nabaviti u 2021. godini. Nematerijalna proizvedena imovina ostvarena je u iznosu od 330.451 kn odnosno 100% izvornog plana a odnosi se na ulaganje u računalne programe u iznosu od 46.872 kn i ulaganje u prostorne planove i tiskanje Monografije u iznosu od 283.579 kn. Dodatna ulaganja na građevinskim objektima ostvarena su u iznosu od 292.444 kn što je 96,67 % izvornog plana.

**Primici za financijsku imovinu**

Primici od zaduživanja ostvareni su u iznosu od 932.932 kn odnosno 97,18% plana. Primici se odnose primljene beskamatne zajmove iz Državnog proračuna. Beskamatni zajam odobren zbog pada prihoda iznosi 800.000 kuna te rok za otplatu je tri godine, beskamatni zajam u iznosu od 132.132 kn odobren je zbog odgode poreza na dohodak a povrat se vrši kako se uplaćuje odgođeni porez na dohodak.

**Izdaci za financijsku imovinu i otplate zajmova**

Izdaci od otplate glavnice primljenih dugoročnih kredita ostvareni su u iznosu od 444.445 kn odnosno 100% plana. Izdaci se odnose na otplatu dugoročnog kredita kod Addiko banke za investiciju izmještanja dalekovoda u PZ Lonići.

**Rezultat poslovanja**

U 2020. godini utvrđen je višak prihoda i primitaka nad rashodima i izdacima u iznosu od 1.418.726 kn, te ako tome pridodamo preneseni manjak od 1.985.844 kn i smanjenim manjkom u 2020. godini u iznosu od 104.500 kn zbog istog priznatog rashoda u 2015. i 2019. godini (Manjak se smanjio prema Odluci općinskog vijeća od 29.07.2020. KLASA:021-05/20-01/4 URBROJ:2198/02-01-20-11) daje ukupan manjak od 452.816 kn. Na kraju izvještajnog razdoblja proračunski korisnik ostvario je višak u iznosu od 3.198 kn. Manjak će biti saniran u narednom periodu prihodima od sufinanciranja katastarske izmjere.

|  |  |
| --- | --- |
| Općina Bibinje preneseni manjak iz prethodnih godina  | -1.881.345 kn |
| Općina Bibinje ostvareni višak u 2020. godini | 1.415.528 kn |
| Proračunski korisnik DV Leptirići preneseni višak iz prethodnih godina | 10.003 kn |
| Proračunski korisnik DV Leptirići ostvareni manjak u 2020. godini | 3.198 kn |
| Ukupni manjak | -452.616 kn |

Stanje novčanih sredstava Općine Bibinje na dan 31.12.2020. godine je 995.026 kn.

**Stanje nenaplaćenih potraživanja**

Potraživanja za prihode poslovanja iznose 3.512.622 kuna**.** Od toga:

 -Potraživanja za poreze 1.955.697 kuna

 -Potraživanja za prihode od imovine 490.464 kuna

-Potraživanje za upravne i administrativne pristojbe, pristojbe po posebnim propisima i naknade 4.151.691 kuna

 -Potraživanja za kazne i upravne mjere te ostale prihode 1.500 kuna

-Ispravkom vrijednosti potraživanja smanjena su potraživanja u iznosu od 3.086.730 kuna.

-Potraživanja od prodaje nefinancijske imovine iznose 1.837.517 kuna.

-Ispravkom vrijednosti potraživanja za prodanu nefinancijsku imovinu smanjena su potraživanja u iznosu od 1.082.392 kuna.

**Stanje nepodmirenih dospjelih obveza**

Stanje dospjelih obveza na dan 31.12.2020. godine iznosi 1.309.198 kn.

**Stanje potencijalnih obveza po osnovi sudskih sporova**

Obveze po sudskim sporovima u tijeku iznose 610.391 kunu ukupno ih je osam.

|  |  |  |  |  |
| --- | --- | --- | --- | --- |
| Broj | Naziv i broj parnice | Vrijednost spora na dan 31.12.2020. | Procijenjeno vrijeme odlijeva / priljeva sredstava | Opis spora |
| 1. | Visoki trgovački sud RH, Pž-731/2019 | 327.610 kn | 2021. | isplata, pravna osoba 1 |
| 2. |  Visoki trgovački sud RH, Pž-1026/2019 | 50.779,55 kn | 2021. | isplata, pravna osoba 2 |
| 3. | Općinski sud u Zadru, P-2289/16 | 201.000,00 kn | 2021. | utvrđivanje vlasništva, fizička osoba 1 |
| 4. | Općinski sud u Zadru, P-2003/17 | 11.000,00 kn | 2021. | utvrđivanje vlasništva fizička osoba 2 |
| 5. | Općinski sud u Zadru, P-3243/2019 | 10.001,00 kn | 2021. | utvrđivanje vlasništva fizička osoba 4 |
| 6. | Općinski sud u Zadru, P-3236/2019 | 10.000,00 kn | 2021. | utvrđivanje vlasništva fizička osoba 3 |
| 7. | Upravni sud u Splitu, LJ34/18 | 0,00 | 2021. | pravna osoba  |
| 8. | Upravni sud u Splitu, USL-441/18 | 0,00 | 2021. | pravna osoba  |

**Izvještaj o korištenju proračunske zalihe**

Proračunska zaliha nije se koristila u 2020. godini.

**Izvještaj o danim jamstvima**

Općina Bibinje izdala je jamstvo trgovačkom društvu Bibinjac d.o.o. u 100% vlasništvu Općine za financiranje ulaganja i kupnju poslovnog objekta u iznosu od 7.500.000 kuna. Trgovačko društvo Bibinjac zadužilo se kod Zagrebačke banke d.d. u iznosu od 7.500.000 kuna uz kamatu od 1,85% na rok od 10 godina. Jamstvo je izdano po suglasnosti ministra financija od 27.06.2019. a datum realizacije jamstva je 2.7.2019. U 2020. godini nije bilo izdanih jamstva.

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  |  |  |  |  |  |  |  |  |

|  |  |
| --- | --- |
| **I** | **Podnositelj izvješća županija/grad/općina** |
| 1. | Naziv JLP(R)S | OPĆINA BIBINJE |
| **II** | **Podaci o davatelju kredita/zajma** |
| 1. | Naziv  | ADDIKO BANKD.D. | ADDIKO BANKD.D. | ZAGREBAČKA BANKA D.D. |
| 2. | Adresa | SLAONSKA AVENIJA 6, ZAGREB | SLAVONSKA AVENIJA 6, ZAGREB | TRG BANA JOSIPA JELAČIĆA 10, ZAGREB |
| **III** | **Podaci o zaduženju/jamstvu/suglasnosti** |
| 1. | Vrsta zaduženja(nepotrebno precrtati) | **a) zaduženje** b) jamstvo**\*1**c) suglasnost**\*2**  | **a) zaduženje** b) jamstvo**\*1**c) suglasnost**\*2**  | a) zaduženje **b) jamstvo\*1**c) suglasnost**\*2**  |
| 2. | Namjena\*4 | Investicija - izmještaj dalekovoda | Poboljšanje likvidnosti – kratkoročno zaduživanje | Financiranje ulaganja za kupnju i uređenje poslovnog objekta |
| 3. | **MB (dodjeljuje MF)** |  |  |  |
| 4. | Korisnik kredita(zajma)/jamstva | OPĆINA BIBINJE | OPĆINA BIBINJE | BIBINJAC D.O.O. |
| 5. | Ukupan iznos kredita(zajma)/jamstva  | 4.000.000,00 kn | 1.200.000,00 kn | 7.500.000,00 kn |
| 6. | Iskorišteni iznos | 4.000.000,00 kn | 1.200.000,00 kn | 7.500.000,00 kn |
| 7. | Iznos glavnice (u kn) | 4.000.000,00 kn | 1.200.000,00 kn | 7.500.000,00 kn |
| 8. | Iznos kamata (u kn) | 904.004,44 kn | 17.888,00 kn | 962.624,15 kn |
| 9. | Kamatna stopa - ugovorena | 3,85% | 3,2% | 1,85% |
| 10. | Ostali troškovi kredita(zajma) (u kn) | 32.000,00 kn | 3.600,00 kn | 11.250,00 kn |
| 11. | Broj anuiteta godišnje | 12 | 10 | 12 |
| 12. | Rok otplate (bez počeka) | 9 godina | 10 mjeseci | 02.06.2031. |
| 13. | Razdoblje počeka | 1 godina | - | 18 mj. |
| 14. | Otplaćeno glavnice (u kn) (do datuma podnošenja izvješća) | 3.000.000,24 | 1.200.000,00 kn | 0,00 kn |
| 15. | Otplaćeno kamata (u kn) (do datuma podnošenja izvješća) | 834.654,01 kn | 17.888,00 kn | 193.454,45 kn |
| 16. | Ostalo za otplatu (glavnice - u kn) | 999.999,76kn | 0,00 kn | 7.500.000,00 kn |
| 17. | Aktivirano jamstvo\*1 |  |  | Općina Bibinje |
| 18. | Datum realizacije (kredita/zajma) / izdavanja (jamstva\*1, suglasnosti za zaduženje\*2) | 27.03.2013. | 14.02.*2020*. | 02.07.2019. |
| 19. | Datum/godina odobrenja/suglasnosti | 25.10.2012. | - | 27.06.2019. |

**Izvještaj o vlasničkim udjelima**

U 2020. godini nije bilo promjene u udjelima u trgovačkim poduzećima i ustanovama u vlasništvu Općine Bibinje.

**Izvještaj o zaduživanju na domaćem i stranom tržištu**

**POSEBAN DIO PRORAČUNA**

Poseban dio Proračuna Općine Bibinje sastoji se od dva razdjela i šest glava.

|  |  |  |  |
| --- | --- | --- | --- |
| POSEBNI DIO IZVRŠENJE PREMA ORGANIZACIJSKOJ KLASIFIKACIJI  | Izvorni plan 2020. | Izvršenje 2020. | Indeks |
| 1 | 2 | 2/1 |
|   |   |   |   |   |
| RAZDJEL 010 PREDSTAVNIČKA I IZVRŠNA TIJELA |   |  108.800  |  96.496  | 88,69 |
|   |   |   |   |   |
| GLAVA 010-01 PREDSTAVNIČKA I IZVRŠNA TIJELA |   |  108.800  |  96.496  | 88,69 |
|   |   |   |   |   |
| RAZDJEL 020 JEDINSTVENI UPRAVNI ODJEL |   |  14.641.539  |  14.313.644  | 97,76 |
|   |   |   |   |   |
| GLAVA 020-01 JEDINSTVENI UPRAVNI ODJEL |   |  3.366.908  |  3.214.258  | 95,47 |
| GLAVA 020-02 VATROGASTVO I CIVILNA ZAŠTITA |   |  1.047.866  | 1.088.719 | 103,90 |
| GLAVA 020-03 KOMUNALNA INFRASTRUKTURA |   |  6.661.233  |  6.486.083  | 98,08 |
| GLAVA 020-04 ŠKOLSTVO, PREDŠKOLSKI ODGOJ I NAOBRAZBA |   |  1.569.168  |  1.538.143  | 98,02 |
| GLAVA 020-05 PROGRAMSKA DJELATNOST KULTURE |   |  48.184  |  48.184  | 100,00 |
| GLAVA 020-06 PROGRAMSKA DJELATNOST SPORTA |   |  417.500  |  402.500  | 96,41 |
| GLAVA 020-07 PROGRAMSKA DJELATNOST SOC. SKRBI |   |  1.510.758  |  1.467.836  | 97,16 |
| GLAVA 020-09 PROGRAMSKA DJELATNOST TURIZMA |   |  67.922  |  67.921  | 100,00 |

**Razdjel 010 Predstavnička i izvršna tijela**

**Glava 010-01 Predstavnička i izvršna tijela**

Glava Predstavnička i izvršna tijela osigurava rad predstavničkog tijela, pokroviteljstvo političkih stranka te pripremu i organiziranje obilježavanja dana Općine Bibinje te drugih obljetnica praznika i blagdana.

Glava Predstavnička i izvršna tijela sastoji se od dva programa:

**Program 1001 Predstavnička i izvršna tijela**

A1001-01 Poslovanje predstavničko i izvršnog tijela izvršena je u iznosu od 60.036 kuna odnosno 98,42% izvornog plana a odnosi se na naknade za rad predstavničkog tijela.

A1001-02 Pokroviteljstvo političkih stranaka izvršena je u iznosu od 26.800,00 kuna odnosno 100% izvornog plana a odnosi se na pokroviteljstvo političkih stranka na području Općine Bibinje.

**Program 1002 Obilježavanje dana Općine i ostale obljetnice**

A1002-01 Obilježavanja dana Općine i ostale obljetnice izvršena je u iznosu od 9.660 kuna odnosno 46% izvornog plana.Smanjenje ove glave uzrokovano je mjerama zabrane organiziranja manifestacija zbog epidemije bolesti COVID-19.

Zakonske i druge pravne osnove

Zakon o lokalnoj i područnoj (regionalnoj samoupravi, Statut Općine Bibinje

**Razdjel 020 Jedinstveni upravni odjel**

**Glava 020-01 Jedinstveni upravni odjel**

Glava Jedinstveni upravni odjel obavlja poslove pripreme i izrade materijala za općinsko vijeće, poslove odnosa sa javnošću, komunikaciju sa građanima, praćenje izvršenja proračuna, izrada financijskih i statističkih izvještaja, vođenje poslovnih knjiga, vodi upravne i sudske postupke, obavlja poslove vezane za rad načelnika, obavlja poslove pisarnice, dodjeljuje koncesije, brine o imovini općine, gospodari prostorima i javnim površinama općine, obavlja poslove komunalnog redarstva, kandidira projekte za dobivanje sredstava iz EU fondova i državnog proračuna te nadzire projekt katastarske izmjere općine.

Glava Jedinstveni upravni odjel sastoji se od dva programa:

**Program 1003 Rashodi poslovanja JUO-a**

A 1003-01 Rashodi za zaposlene JUO-a izvršeni su u iznosu od 2.344.496 kuna odnosno 95,86% izvornog plana. Rashodi za dužnosnike, djelatnike i namještenike općine Bibinje izvršeni su iznosu od 1.411.836 kuna odnosno 94,32 % izvornog plana. Materijalni rashodi JUO-a izvršeni su iznosu od 932.660 kuna odnosno 98,28% izvornog plana a odnose se na materijal i usluge za obavljanje poslova općine Bibinje..

KP 1003-01 Postrojenja i oprema izvršeni su u iznosu od 69.244 kune odnosno 99,23% izvornog plana a odnose se na nabvu knjigovodstvenog programa, računala, mobitela i licenci.

A 1003-02 Financijski rashodi JUO-a izvršeni su u iznosu od 87.667 kuna što je 99,13 % izvornog plana. Financijski rashodi se odnose na kamate za primljene dugoročne i kratkoročne kredite, na bankarske usluge i zatezne kamate.

A 1003-04 Otplata glavnice dugoročnih kredita izvršena je u iznosu od 444.445 kuna što je 100,00% izvornog plana a odnosi se na otplatu dugoročnog kredita.

**Program 1004 Katastarska izmjera**

Program katastarska izmjera sastoji se od jednog tekućeg projekta a namjena mu je rješavanje katastarskih knjiga na području Općine Bibinje. Projekt je izvršen u iznosu od 133.880 kuna ili 100 % izvornog plana.

**Program 1015 WIFI4YOU**

Program WIFI4YOU izvršen je u iznosu od 134.526 kuna odnosno 99,98% izvornog plana a odnosi se na nabavu opreme za pristupne točke bežičnog interneta u iznosu od 111.558 kuna i usluge održavanja bežičnog interneta.

Zakonske i druge pravne osnove

Statut Općine Bibinje, Zakon o plaćama u lokalnoj i područnoj (regionalnoj) samoupravi, Zakon o proračunu, Zakon o lokalnoj i područnoj (regionalnoj samoupravi)

**Glava 020-02 Vatrogastvo i civilna zaštita**

Glava Vatrogastvo i civilna zaštita u okviru koje se financira Javna vatrogasna postrojba Zadar i Hrvatska gorska služba spašavanja. JVP-a Zadar je proračunski korisnik Grada Zadar čiji je i Općina Bibinje suosnivač 4,7%.

A 1005-01 Rad JVP-a i donacije izvršene su u iznosu od 1.088.719 kuna što je 103,90% izvornog plana. Iznos od 1.080.719 kuna odnosi se na financiranje JVP-a Zadar dok 8.000 kuna na donaciju Hrvatskoj gorskoj službi spašavanja. Općina Bibinje sufinancira rad JVP Zadar decentraliziranim sredstvima u iznosu od 647.069 kuna te općim prihodima iz proračuna u iznosu od 433.650 kuna. Odstupanje se odnosi na razliku decentraliziranih sredstava.

Zakonske i druge pravne osnove

Zakon o vatrogastvu, Odluka o minimalnim financijskim standardima za obavljanje djelatnosti javnih vatrogasnih postrojbi u 2020. godini, Plan zaštite od požara za Grad Zadar, Općinu Poličnik, Općinu Bibinje i Općinu Zemunik Donji, Zakon o zaštiti od požara, Smjernice i godišnji plan za organizaciju i razvoj sustava civilne zaštite na području Općine Bibinje za razdoblje od 2020. do 2022. godine.

**Glava 020-03 Komunalna infrastruktura**

Glava komunalna infrastruktura ima tri programa održavanje objekata i uređaja komunalne infrastrukture, zaštita okoliša i izgradnja objekata i uređaja komunalne infrastrukture. Cilj ove glave je izgradnja i unapređenje komunalne infrastrukture, stvaranje boljih uvjeta života i rada mještana Bibinja, otvaranje novih radnih mjesta, jačanje gospodarstva, osiguranje prostornih preduvjeta za gospodarski razvoj, unapređenje sustava zaštite okoliša.

Program **1006** Održavanje komunalne infrastrukture provodi se kroz aktivnosti:

A 1006-01 Održavanje komunalne infrastrukture ostalo – aktivnost je izvršena u iznosu od 138.497 kuna odnosno 74,06% plana a odnosi se na održavanje ostale komunalne infrastrukture koja ne spada u javne površine i nerazvrstane ceste te na subvencije trgovačkim društvima u javnom sektoru.

A 1006-02 Održavanje javnih površina – aktivnost je izvršena u iznosu od 2.081.291 odnosno 99.84% plana a odnosi se na čišćenje ulica, trgova, plaža, sportskih igrališta, parkirališta, poslovne zone i održavanje zelenih površina.

A 1006-03 Održavanje nerazvrstanih cesta – aktivnost je izvršena u iznosu od 270.365 kuna odnosno 87,67% plana a odnosi se na održavanje nerazvrstanih cesta i prometnih znakova te održavanje poljskih puteva.

A 1006-04 Održavanje javne rasvjete – aktivnost je izvršena u iznosu od 523.190 kuna odnosno 100,42% plana a odnosi se na rashode za električne energije javne rasvjete u iznosu od 322.234 kuna i održavanje javne rasvjete u iznosu od 200.956 kuna.

Program **1007** Zaštite okoliša izvršen je u iznosu od 523.851 kunu odnosno 95,61% plana. Aktivnost Dezinfekcija, dezinfekcija i deratizacija izvršena je u iznosu od 101.952 kuna odnosno 102,88% plana, aktivnost komunalni otpad izvršena je u iznosu od 369.558 kuna odnosno 93,88%.. Aktivnost zaštite životinja izvršena je u iznos od 8.750 kuna a odnosi se na uklanjanje lešina sa javnih površina i zbrinjavanje životinja. Aktivnost istraživanje krajolika izvršena je u iznosu od 43.591 odnosno 101,1% izvornog plana a odnosi se na istraživanje flore i faune na području općine Bibinje.

Program **1008** Izgradnja objekata i uređaja komunalne infrastrukture izvršena je u iznosu od 2.948.889 kuna odnosno 99,48 % plana. Kapitalne pomoći trgovačkim društvima u javnom sektoru izvršene su u iznosu od 1.096.305 kuna a odnosi se na kapitalne pomoći Odvodnji Bibinje Sukošan i trgovačkom društvu Bibinjac. . Kupnja zemljišta izvršena je u iznosu od 29.131 kuna za širenje ulice Starine. Izgradnja cesta izvršena je u iznosu od 627.226 kuna. Izgradnja javne rasvjete izvršena je u iznosu od 479.753 kune. Ulaganje u poslovnu zonu Lonići izvršeno je u iznosu od 5.358 kuna a odnosi na troškove elektro energetskog priključka. Izgradnje vodovodne mreže izvršena je u iznosu od 14.724 kuna. Izgradnja reciklažnog dvorišta izvršena je u iznosu od 85.000 kuna a odnosi se na izradu projektne dokumentacije. Poslovno urbanističko planiranje izvršeno je u iznosu od 272.875 kuna kuna a odnosi se na izradu UPU-a PZ Lonići, izradu UPU-a Bugarija bori i izradu prostorno plana. Obalni pojas izvršen je u iznosu od 112.874 kuna a donosi se na izgradnju potpornih zidova na plaži Lipauska u iznosu od 40.999 kuna i na Obali Alfreda Lisice u iznosu od 71.875 kuna. Izgradnja vrtića izvršena je u iznosu od 33.609 kuna a odnosi se na troškove vodnog doprinosa.. Izgradnja groblja Sasavac izvršena je u iznosu od 102.052 kuna a odnosi se na sadnju biljnog materijala i izgradnju zida. Dom kulture izvršen je u iznosu od 11.345 kuna a odnosi se na nabavu klima. Prostorije općine Bibinje izvršene su u iznosu od 67.933 kuna a odnosi se na uređenje prostorije u prizemlju zgrade.

Zakone i druge pravne osnove

Zakon o komunalnom gospodarstvu, Zakon o vodama, Zakon o zaštiti voda, Zakon o zaštiti okoliša, Zakon o otpadu, Zakon o javnim cestama, Zakon o prostornom uređenju i gradnji, Zakon o lokalnoj i područnoj )regionalnoj samoupravi, Zakon o regionalnom razvoju, Statut Općine Bibinje

**Glava 020-04 Školstvo, predškolski odgoj i naobrazba**

Glava školstvo, predškolski odgoj i naobrazba ima dva programa javne potrebe u predškolstvu i javne potrebe u školstvu. Programom javnih potreba u predškolstvu sufinancira se proračunski korisnik dječji vrtić Leptirići. Programom javnih potreba u školstvu sufinanciraju se izvan školske aktivnosti OŠ Stjepana Radića Bibinje.

A1009-01 Sufinanciranje potreba DV Leptirići izvršena je u iznosu od 611.517 kuna odnosno 100,92% izvornog plana. Aktivnost se odnosi na rashode za zaposlene kod proračunskog korisnika Dv leptirići u iznosu od 474.424 kune, materijalne rashode u iznosu od 134.583 kune te financijske rashode u iznosu od 2.510 kuna.

A 1009-02 Unapređenje usluga za djecu u sustavu ranog i predškolskog odgoja i obrazovanja izvršenja u iznosu od 774.724 kune odnosno 95,49% izvornog plana. Aktivnost se odnosi na projekt „Ispunjenije djetinjstvo“ financiran iz fondova EU-e. Cilj ovog projekta omogućiti smjenski rad vrtića te rad vrtića uskladiti sa obiteljskim i poslovnim obvezama. Aktivnost se odnosni na financiranje plaća zaposlenika, osiguravanje toplog obroka, usluge logopeda, organiziranje radionica te opremanje nove kuhinje.

Kroz aktivnost unaprjeđenja usluga za djecu u sustavu ranog i predškolskog odgoja i obrazovanja djeca sudjeluju u brojnim aktivnostima i imaju topli obrok te je uveden produljen i smjenski rad vrtića. Pokazatelj uspješnosti je broj djece u produljenom i smjenskom radu koji veći od 20 djece.

Program javne potrebe u školstvu ima jednu aktivnost sufinanciranje OŠ Stjepana Radića i izvršena je u iznosu od 151.902 kuna odnosno 100% izvornog plana a najviše se odnosi na financiranje dodatne nastave u OŠ Stjepana Radića Bibinje.

Zakonske i druge pravne osnove

Statut Općine Bibinje, Zakon o predškolskom odgoju i naobrazbi, Odluka o izvršavanju Proračuna Općine Bibinje za 2019. godinu

**Glava 020-05 Programska djelatnost kulture**

Glava programska djelatnost kulture ima jedan program javne potrebe u kulturi. Glavom javnih potreba u kulturi obuhvaćaju se svi oblici promicanja kulture i kulturnih djelatnosti koje doprinose razvitku i unaprjeđenju svekolikog kulturnog života na području Općine Bibinje. Javne potrebe u kulturi za koje se sredstva osiguravaju u ovoj glavi jesu kulturne djelatnosti i poslovi, akcije i manifestacije u kulturi od posebnog značaja za Općinu Bibinje.

Program javne potrebe u kulturi izvršen je u iznosu od 48.184 kune odnosno 100% izvornog plana.. Program javnih potreba u kulturi dijeli se na dvije aktivnosti:

A 1011-01 Organiziranje kulturnih manifestacija izvršena je u iznosu od 11.184 kuna odnosno 100% izvornog plana. Smanjenje ove aktivnosti u odnosu na prethodne godine uzrokovano je mjerama zabrane organiziranja manifestacija zbog epidemije bolesti COVID-19.

A 1011-02 Financiranje rada KUD-a i ostalih udruga izvršena je u iznos od 37.000,00 kuna odnosno 100% izvornog plana a odnosi se na donaciju KUD-u I.G. Kovačić u iznosu od 15.000 kuna, udruzi Aktivno Bibinje u iznosu od 2.000 kuna i udruzi MOBA u iznosu od 20.000 kuna.

Ciljevi nisu ostvareni zbog mjera zabrane organiziranja manifestacija zbog epidemije bolesti COVID-19 te manjeg broja noćenja i posjećenosti nego prethodnih godina.

Zakonske i druge pravne osnove

Statut Općine Bibinje, Zakon o financiranju javnih potreba u kulturi

**Glava 020-06 programska djelatnost sporta**

Glava programska djelatnost sporta ima jedan program organizacija rekreacije i sportske aktivnosti a provodi se kroz sufinanciranje sportskih udruga i sportskih klubova na području Općine Bibinje.

Djelatnost ovog program je poticanje i promicanje sporta provođenjem dijela programa tjelesne i zdravstvene kulture djece i mladeži, treninzi, organiziranje i provođenje sustava domaćih i međunarodnih natjecanja, te opća i posebna zdravstvena zaštita sportaša, sportsko-rekreacijske aktivnosti građana, kao i druge sportske aktivnosti koje su u funkciji unapređenja i čuvanja zdravlja i postizanja psihofizičke sposobnosti pučanstva, stručni rad u sportu i izobrazba što su u funkciji realizacije rečenih javnih potreba.

A 1012-01 Financiranje rada sportskih udruga i sportaša izvršen je u iznosu od 402.500 kunu što je 96,41% izvornog plana a odnosi se na sufinanciranje sportskih udruga i sportskih klubova koji djeluju na području Općine Bibinje.

|  |  |  |
| --- | --- | --- |
| 3811 | NK Bibinje | 160.000 |
| 3811 | Šahovski klub ''Goran'' | 67.000 |
| 3811 | Mnk Tornado Bibinje | 0 |
| 3811 | Udruga veterana NK Bibinje | 15.000 |
| 3811 | ŽOK Bibinje | 30.000 |
| 3811 | Planinarsko društvo ''Babulj'' | 11.250 |
| 3811 | Klub odbojke na pijesku Bibinje | 11.250 |
| 3811 | Košarkaški klub Bibinje | 18.750 |
| 3811 | Ronilački klub Sv. Roko | 11.250 |
| 3811 | Karate klub Petrina | 26.250 |
| 3811 | Sportsko ribolovno društvo Bibinje | 18.750 |
| 3811 | OK Bibinje | 30.000 |
| 3811 | Klub jedrenja na dasci Bibinje | 0 |
| 3811 | Ostale tekuće donacije sportskim društvima | 3.000 |

Pokazatelj uspješnosti ovog programa je aktiviranje djece i mladeži u sport te ostvarivanje sportskih uspjeha kroz 2020. godinu aktivno je bilo oko 240 djece i mladih u sportu na području općine Bibinje.

Zakonske i druge pravne osnove

Zakon o sportu, Statut Općine Bibinje

.

**Glava 020-07 Programska djelatnost socijalne skrbi**

Glava programska djelatnost socijalne skrbi ima jedan program socijalna skrb i pomoći. U ovoj glavi osigurana su sredstva za potrebe socijalne skrbi koja će se koristiti za osiguranje i pomoć socijalno ugroženom stanovništvu Općine Bibinje, kao i sredstva za davanje pomoći udrugama građana.

Program socijalna skrb i pomoći izvršen je u iznosu od 1.467.836 kuna odnosno 97.16% izvornog plana. Program socijalna skrb i pomoć podijeljen je u četiri aktivnosti:

A 1013-01 Naknade građanima i kućanstvima iz proračuna izvršena je u iznosu od 1.321.973 kune odnosno 97,53% izvornog plana. Odnosi se na jednokratne financijske pomoći (102.313 kuna), stipendije (351.000 kuna), naknade za novorođeno djecu (255.000 kuna), sufinanciranje cijene vrtića Mala Terezija (257.400 kuna), sufinanciranje cijene vrtića Latica (15.000 kuna), sufinanciranje cijene prijevoza (54.000 kuna), sufinanciranje udžbenika (229.197kuna), pomoć obiteljima poginulih branitelja (5.000 kuna), naknada za ogrjev (15.750 kuna) te ostale pomoći (37.313 kuna).

Pokazatelj uspješnosti ove aktivnosti su broj mještana kojima se financijski pomaže kroz razne socijalne mjere i aktivnosti. CIlj je bio 380 mještana koji je ostvaren.

A 1013-02 Financiranje rada udruga izvršen je u iznosu od 88.750 kuna odnosno 88,09% izvornog plana.

|  |  |
| --- | --- |
| Tekuće donacije vjerskim zajednicama | 16.000 |
| Hrvatski crveni križ-Udruga dobrovoljnih davatelja krvi | 50.000 |
| Ostale tekuće donacije udrugama građana i političkim strankama | 4.500 |
| Udruga slijepih Zadarske županije | 3.750 |
| Udruga hrvatskih civilnih stradalnika domovinskog rata | 2.250 |
| Udruga roditelja poginulih branitelja Domovinskog rata | 2.250 |
| Udruga umirovljenika Bibinje | 10.000 |

A 1013-03 Pomoći zdravstvenim ustanovama izvršene su u iznosu od 20.000 kuna odnosno 100% izvornog plana a odnose se na pomoć Općoj bolnici Zadar.

A 1013-04 Projekt Podrškom za njih ostvaren je u iznosu od 37.113 kuna odnosno 107,43% izvornog plana. Odstupanje se odnosi na isplatu božićnica. Projekt se financira iz 85% iz EU sredstva i 15% iz državnog proračuna.

Pokazatelj uspješnosti ove aktivnosti kroz Gerontodomačice pruža se pomoć u kućanstvu za 30 korisnika.

Zakonske i druge pravne osnove

Zakon o socijalnoj skrbi, Statut Općine Bibinje, Odluka o dodjeli jednokratne novčane potpore za novorođenu djecu na području Općine Bibinje, Pravilnik o uvjetima i kriterijima stipendiranja studenata Općine Bibinje stipendije.

 **Glava 020-09 Programska djelatnost turizma**

Glava programska djelatnost turizma ima jedan program turizam. Glava javnih potreba u turizmu obuhvaća sve oblike promicanja turizma i turističkih djelatnosti koje doprinose razvitku i unaprjeđenju turističkog života na području Općine Bibinje. Javne potrebe u turizmu za koje se sredstva osiguravaju ovoj glavi jesu turističke djelatnosti i poslovi, akcije i manifestacije od posebnog značaja za Općinu Bibinje.

Program turizam izvršen je u iznosu od 67.921 kunu odnosno 100 % izvornog plana. Program turizam dijeli se u dvije aktivnosti:

A 1014-01 Organiziranje zabavnih manifestacija i sufinanciranje Ryan-air izvršena je u iznosu od 20.000 kuna odnosno 100% izvornog plana a odnosi se na trošak vatrometa za doček fešte sv. Roka.

A 1014 -02 Financiranje TZ Općine Bibinje izvršena je u iznos od 47.921 kuna odnosno 100% izvornog plana a odnosi se na donacije turističkoj zajednici Općine Bibinje za sufinanciranje ljetnog programa (37.921 kn) i Bibinjskoj udruzi mladih (10.000 kn).

Ciljevi ovog programa su promicanje turizma i turističkih djelatnosti koje doprinose razvitku i unaprjeđenju turističkog života te pokazatelji uspješnosti su povećanje dolaska i noćenja turista. Ciljevi nisu ostvareni zbog mjera zabrane organiziranja manifestacija zbog epidemije bolesti COVID-19 te manjeg broja noćenja i posjećenosti nego prethodnih godina.

Zakonske i druge pravne osnove

Statut Općine Bibinje